**Ֆրեդերիկ Վիդալ** (ֆր.՝ Frédérique Vidal, մայիսի 9, 1964(1964-05-09), Մոնակո), ֆրանսիացի կենսաքիմիկոս, բարձրագույն կրթության, հետազոտությունների և նորարարության նախարար (2017 թվականից)։

Կենսագրություն
--------------

Ֆրեդերիկ Վիդալը Նիսի համալսարանում ստացել է կենսաքիմիայի մագիստրոսի աստիճան (1988) և կենսաբանության դոկտորի աստիճան (1993), ինչպես նաև Պաստերի ինստիտուտում ֆունդամենտալ վիրուսաբանության խորացված ուսուցման դիպլոմ (DEA)։

1995 թվականին Նիսի համալսարանում սկսել է գիտական և դասախոսական գործունեությունը՝ որպես սեմինարների ղեկավար (maître de conférences)։ Եղել է կենսաբանության մագիստրատուրայի գծով փոխտնօրեն, 2004 թվականին ստացել է մասնագիտություն և մինչև 2008 թվականը ղեկավարել է կենսաբանության բաժինը, այնուհետև՝ բնագիտական ֆակուլտետը։ Զբաղվել է մոլեկուլային գենետիկայի ոլորտում հետազոտություններով։ 2012 թվականից ղեկավարել է համալսարանը։

2006-2009 թվականներին մասնակցել է «TEMPUS» եվրոպական նախագծին, հետազոտությունների և բարձրագույն կրթության գնահատման գործակալության (AERES) փորձագետ է։ 2016 թվականի հունվարի 22-ին ստացել է Կապույտ ափի համալսարանի հետազոտությունների, ուսուցման և նորարարության (JEDI (Joint, Excellent & Dynamic Initiative)) ծրագրի գերազանցության նշան, իսկ 2016 թվականի հուլիսի 20-ին զբաղեցրել է ուսումնական գործընթացի գծով այդ համալսարանի փոխնախագահի պաշտոնը։

Նիսի համալսարանի ղեկավարության ընթացքում Վիդալը 2011 թվականի մայիսի 31-ից իրեն դրսևորել է Ֆրանսիայի Ներքին գործերի նախարարության շրջաբերականի հետևողական կողմնակից, որը հնարավորություն է տալիս Եվրոպական միության երկրների քաղաքացի չհամարվող օտարերկրյա ուսանողներին գտնվել Ֆրանսիայում մինչև ուսման ավարտը։

2017 թվականի մայիսի 17-ին Վիդալը ստացել է բարձրագույն կրթության, հետազոտությունների և նորարարությունների նախարարի պաշտոնը Էդուար Ֆիլիպի կառավարությունում։

2017 թվականի հունիսի 21-ին այդ պաշտոնը պահպանել է Ֆիլիպի երկրորդ կառավարության ձևավորման ժամանակ։

2020 թվականի հուլիսի 6-ին՝ Ֆիլիպի հրաժարականից հետո, ձևավորվել է Կաստեքսի կառավարությունը, որտեղ Վիդալը դարձյալ բարձրագույն կրթության նախարարի պաշտոն է ստացել։

Պարգևներ
--------

Ֆրանսիայի նախագահի 2013 թվականի հուլիսի 12-ի հրամանագրով Վիդալը պարգևատրվել է Պատվավոր լեգեոնի շքանշանի ասպետի աստիճանով։

Ծանոթագրություններ
------------------

1. 1 2
2. 1 2  GeneaStar
3. ↑  Journal officiel de la République française, Journal officiel de la République française. Document administratif (ֆր.) — 2013. — Iss. 162. — P. 11751. — ISSN 0242-6773
4. ↑  Sophie de Tarlé (2017 թ․ մայիսի 17). «Qui est Frédérique Vidal, la nouvelle ministre de l'Enseignement supérieur». *Etudiant* (ֆրանսերեն). Le Figaro.
5. ↑  Camille Stromboni (2017 թ․ մայիսի 17). «Frédérique Vidal, une universitaire nommée ministre de l'enseignement supérieur» (ֆրանսերեն). Le Monde.
6. ↑  «Frédérique Vidal». *Sa bio* (ֆրանսերեն). Voici. 2017-05.
7. ↑  Béatrice Bouniol (2017 թ․ մայիսի 17). «Frédérique Vidal, ministre de l'enseignement supérieur, de la recherche et de l'innovation, 53 ans» (ֆրանսերեն). La Croix. Վերցված է 2017 թ․ մայիսի 21-ին.
8. ↑  «Gouvernement Édouard Philippe : qui sont les ministres de Macron» (ֆրանսերեն). Le Figaro. 2017 թ․ մայիսի 17. Վերցված է 2017 թ․ մայիսի 21-ին.
9. ↑  «Remaniement : qui sont les ministres du gouvernement Castex» (ֆրանսերեն). Le Figaro. 2020 թ․ հուլիսի 6. Վերցված է 2020 թ․ հուլիսի 6-ին.
10. ↑  «Décret du 12 juillet 2013 portant promotion et nomination» (ֆրանսերեն). legifrance.gouv.fr. Վերցված է 2017 թ․ մայիսի 21-ին.

Արտաքին հղումներ
----------------

* «Biographie de Frédérique VIDAL» (ֆրանսերեն). L’Etudiant. 2017-05. Վերցված է 2017 թ․ մայիսի 21-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրեդերիկ Վիդալ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | GND: 117148903X · SUDOC: 200881698 · VIAF: 158149717669510952397 · WorldCat VIAF: 158149717669510952397 |

 |